100 



hele Kroppen. Dens Føde bestaar af Fisk, Krebsdyr, 

 Bløddyr og Orme. Om Æglægningen kun foregaar om 

 Vinteren eller over en større Del af Aaret er usikkert; 

 en Hun kan indeholde indtil atten Æg, men de lægges 

 ligesom de fleste Tværmundes to ad Gangen. Ægkapslen 

 er gulbrun, c. 50—65 mm lang og c. 18—25 mm bred og 

 med en indtil meterlang Traad i hvert Hjørne. Man har 

 iagttaget, hvorledes Hunnen i Akvarier anbringer Æggene 

 i Koralbuske eller lignende, idet den svømmer rundt om 

 en Gren, indtil Kapslens Traade faar fat i denne og vikles 

 derom; Ægkapslerne ophænges saaledes frit og bliver 

 hængende, efter at Ungen er kravlet ud, hvilket i Akva- 

 rierne varer fem — ti Maaneder. Rødhajens Kød er haardt 

 og ildelugtende, men Lugten skal forsvinde ved Kogning, 

 og Kødet bruges i Sydeuropa. Skindet er godt som Slibe- 

 middel. Men i Forhold til sin Værdi gør Rødhajen stor 

 Skade, hvor den er talrig, ved at spege Fiskegarn og æde 

 Fisk af Krogene. 



[2. Storplettet Rød haj (Scyllium 



s te II åre Linné). 



[Lonnberg: Scylliorhinus stellåris. 



Nilsson: Scyllium cåtulus]. 



Næseborenes Klapper er adskilt ved et Mellemrum, 

 der er lige saa stort som Højden af den bageste Gælle- 

 spalte; de har en Indbugtning i deres Bagrand. Bugfin- 

 nernes inderste— bageste Hjørne er afstumpet og ikke 

 udtrukket i nogen Spids. Slutningen af Gatfinnens Rod 

 ligger omtrent under Midten af anden Rygfinne. Farven 

 er oventil og paa Siderne brungraa, undertiden med gullig 

 eller rødlig Tone, og der er forholdsvis faa og temmelig 

 store, mørke Pletter samt ofte tillige hvidlige Pletter; 

 nedentil er Fisken hvid. 



Den storplettede Rødhaj bliver vistnok sjælden over 

 en Meter lang. Den er almindelig i Middelhavet og ikke 

 sjælden ved Frankrigs Vestkyst, England, Irland og Hol- 

 land. Undertiden er den naaet op til Orkneyøerne og 

 Shetlandsøerne. Fra Norden kendes kun eet Eksemplar, 

 en 62 cm lang Hun, som d. 16. November 1875 fangedes 

 ved Bohuslån (ved Hallo i den mellemste Del af Skær- 

 gaarden). I Levevis stemmer den overens med den smaa- 

 plettede Rødhaj. Man har set den parre sig i Akvarie 

 (jvfr. Side 48). Dens Skind er et særlig anset Slibemiddel, 

 der bider paa Marmor og Jærn; slebet bruges det blandt 

 andet til Overtræk paa Sabelhaandtag.] 



